Πρωτάθλημα Ε.Π.Σ. Αθηνών 1928-29

Το Πρωτάθλημα Α΄ κατηγορίας της ΕΠΣ Αθηνών την περίοδο 1928-29 διεξήχθη με έξι (6) ομάδες. Πρωταθλητής αναδείχθηκε ο Παναθηναϊκός, αλλά στη συνέχεια δεν κατάφερε να διεκδικήσει ως εκπρόσωπος της ΕΠΣΑ το Πανελλήνιο πρωτάθλημα 1928-29 της ΕΠΟ, αφού ματαιώθηκε για οικονομικούς λόγους. Η διοργάνωση ξεκίνησε το Νοέμβριο του 1928 και τελείωσε τον Απρίλιο του 1929. Ο Παναθηναϊκός, ενισχυμένος με τον Άγγελο Μεσσάρη από τον Π.Σ. Γουδί, κατέκτησε αήττητος τον τίτλο, ενώ το Γουδί υποβιβάστηκε, αφού βρισκόταν σε κατάσταση διάλυσης και δεν αγωνίστηκε το β΄ γύρο. Ο ΠΑΟ πέτυχε μερικές εντυπωσιακές σε σκορ νίκες, όπως 12-0 με το Γουδί και 10-0 με τον Απόλλωνα.

 Η πανηγυρική τελετή έναρξης των πρωταθλημάτων της ΕΠΣ Αθηνών έγινε την Κυριακή 21 Οκτωβρίου 1928 στο γήπεδο Παναθηναϊκού. Την παρακολούθησαν χιλιάδες φίλαθλοι και περιλάμβανε παρέλαση 372 περίπου ποδοσφαιριστών των 35 σωματείων-μελών της ΕΠΣΑ, συνοδεία της μουσικής του Δήμου Αθηναίων και της μπάντας του Ορφανοτροφείου. Το συντονισμό της εκδήλωσης είχε ο αντιπρόεδρος της Ένωσης Ησαΐας, ενώ ο πρόεδρος της ΕΠΣΑ Δ. Οικονομίδης εκφώνησε πανηγυρική ομιλία. Τον όρκο των αθλητών απήγγειλε ο παλαιότερος ποδοσφαιριστής, που ήταν ο Κώστας Νεγρεπόντης της ΑΕΚ. Ακολούθησαν δύο σύντομοι αγώνες: α) Νέος Αστήρ-Ηρακλής: 1-0, 20λεπτης διάρκειας και β) Παναθηναϊκός-Απόλλων: 3-0 40λεπτης διάρκειας. Οι σύλλογοι που παρέλασαν ήταν με αλφαβητική σειρά ανά κατηγορία οι εξής (υπήρχαν και άλλοι σύλλογοι-μέλη της ΕΠΣΑ που δεν μετείχαν στην παρέλαση): Α΄ κατηγορία: Αθηναϊκός Α.Σ.: 26 ποδοσφαιριστές (της Α΄ και Γ΄ ομάδας), με ολόλευκη στολή με ερυθρό φύλλο πλατάνου στο στήθος. Ατρόμητος Αθηνών: 35 ποδοσφαιριστές των Α΄, Β΄ και Γ΄ ομάδων. Απόλλων Αθηνών: 33 ποδοσφαιριστές. Γουδί: 25 ποδοσφαιριστές. Ένωσις Κωνσταντινουπόλεως: 22 ποδοσφαιριστές. Παναθηναϊκός: 41 ποδοσφαιριστές (Α΄ ως Δ΄ ομάδας), με εντυπωσιακή ριγέ πρασινόλευκη εμφάνιση. Β΄ κατηγορία: Ένωσις Εμποροϋπαλλήλων: 24 ποδοσφαιριστές. Ελληνορωσικός: 11 ποδοσφαιριστές. Δάφνη Αθηνών: 11 ποδοσφαιριστές. Ολύμπια Πατησίων: 12 ποδοσφαιριστές. Όμιλος Παλαιού Φαλήρου: 14 ποδοσφαιριστές. Αίας Αθηνών: δεν παρουσιάστηκε.* Γ΄ κατηγορία: Αχιλλεύς Αθηνών: 11 ποδοσφαιριστές. Εργατικός ΑΟ Αθηνών: 12 ποδοσφαιριστές. Ηλυσιακός Αθλητικός Όμιλος: 12 ποδοσφαιριστές. Ποδ. Όμ. "Ηρακλής": 11 ποδοσφαιριστές. Near East Relief: 11 ποδοσφαιριστές. Νέος Αστήρ Περιστερίου: 11 ποδοσφαιριστές.*Σημείωση: Ο Αίας αποκλείστηκε από το πρωτάθλημα Β΄ κατηγορίας, αφού δεν έδωσε "σημεία ζωής", σύμφωνα με ανακοίνωση της ΕΠΣΑ: "Ο Ποδοσφαιρικός Σύλλογος Αίας λόγω του ότι δεν έδωσε σημεία ζωής τελευταίως και κυρίως λόγω του ότι δεν απήντησε εις τα προς αυτόν αλλεπάλληλα έγγραφα της ΕΠΣΑ απεκλείσθη από το πρωτάθλημα της τρεχούσης περιόδου". Μετείχαν 6 ομάδες: Παναθηναϊκός, ΑΕΚ, Απόλλων Αθηνών, Ατρόμητος Αθηνών, Αθηναϊκός Α.Σ., Π.Σ. Γουδί. Σύστημα διεξαγωγής: Όμιλος δύο γύρων (10 αγωνιστικές). Πρωταθλητής: Παναθηναϊκός. Διαβάθμιση: Π.Σ. Γουδί. Πρωταθλητής Β΄: Α.Ο. Παλαιό Φάληρο. 1 Το Γουδί παραιτήθηκε από το β΄ γύρο της διοργάνωσης και κατά συνέπεια έδωσε μόνο πέντε αγώνες, οι δε υπόλοιποι σύλλογοι από εννέα. 2 Ο αγώνας Παναθηναϊκού-ΑΕΚ του β΄ γύρου δεν πραγματοποιήθηκε, διότι ο τίτλος είχε ουσιαστικά κριθεί σύμφωνα με το κριτήριο του συντελεστή ή αναλογίας τερμάτων (διαίρεση ενεργητικού διά παθητικού), το οποίο εφαρμοζόταν τότε στις περίπτωσεις ισοβαθμίας (οι φιλοξενούμενοι χρειάζονταν για την κατάκτηση της πρώτης θέσης νίκη με 10-0 ή διαφορά 11 τερμάτων εάν δέχονταν έστω και ένα). Κατά συνέπεια, οι δύο σύλλογοι έδωσαν από οκτώ αγώνες. Α.Ο. Παλαιό Φάληρο - Π.Ο. Γουδί: επικράτησε το Παλαιό Φάληρο και ανέβηκε στην Α΄ κατηγορία. Σύμφωνα με το πρόγραμμα των αγώνων που ανακοίνωσε η ΕΠΣΑ στη Β΄ κατηγορία μετείχαν οι Β΄ ομάδες των έξι συλλόγων της Α΄ κατηγορίας (σύμφωνα με τα ισχύοντα τότε) και άλλοι οκτώ συλλογοι, δηλαδή συνολικά 14 ομάδες χωρισμένες σε δύο ομίλους, ως εξής: 1ος όμιλος: Α.Ο. Παλαιό Φάληρο, Α.Π.Ο. Αττικός, Δάφνη Αθηνών, Α.Ε. Εμποροϋπαλλήλων, Β΄ Αθηναϊκού, Β΄ Ατρόμητου και Β΄ Παναθηναϊκού. 2ος όμιλος: Ελληνορωσικός, Ολύμπια Πατησίων, Πανιώνιος, Πέλωψ, Β΄ Απόλλωνα, Β΄ Π.Σ. Γουδί και Β΄ ΑΕΚ. Σύμφωνα με την ανακοίνωση της ΕΠΣΑ στη Γ΄ κατηγορία μετείχαν οι Γ΄ ομάδες των 6 συλλόγων Α΄ κατηγορίας, οι Β΄ ομάδες των 8 συλλόγων Β΄ κατηγορίας και άλλοι 8 σύλλογοι: Αχιλλεύς Αθηνών, Εργατικός ΑΟ Αθηνών, Ηλυσιακός, Ηρακλής, Αστέρας Αθηνών, Νέος Αστήρ, Γ.Σ. Αμαρουσίου και Ολυμπιακός Αθηνών. Στην πρώτη φάση οι 22 ομάδες χωρίστηκαν σε πέντε ομίλους, ως εξής: 1ος όμιλος: Γ.Σ. Αμαρουσίου, Αχιλλεύς Αθηνών, Β΄ Παλαιού Φαλήρου, Β΄ Αττικού, Γ΄ Γουδί. 2ος όμιλος: Α.Ο. Ηλυσιακός, Ηρακλής Αθηνών, Β΄ Πέλοπα, Γ΄ Παναθηναϊκού, Γ΄ Απόλλωνα. 3ος όμιλος: Αστέρας Αθηνών, Εργατικός ΑΟ Αθηνών, Β΄ Πανιωνίου, Γ΄ ΑΕΚ. 4ος όμιλος: Ολυμπιακός Αθηνών, Γ΄ Αθηναϊκού, Β΄ Δάφνης, Β΄ Εμποροϋπαλλήλων. 5ος όμιλος: Νέος Αστήρ Περιστερίου, Β΄ Ελληνορωσικού, Β΄ Ολυμπίων, Γ΄ Αθηναϊκού. Αθηναϊκό ποδόσφαιρο - Από το 1928 έως το 1938. Ανδρέα Μπόμη, "Γκολ 2000. Ένας αιώνας ποδόσφαιρο", σελ. 222-223.